«Абай атындағы ЖОББМ» КММ-сі бойынша «Құқықтық білім беру туралы»

жүргізілген жұмыстар жөнінде анықтама

Мектепте құқық бұзушылықтың алдын – алу мақсатында төмендегідей жұмыс түрлері жоспарланып, жүргізілді.

Құқық бұзушылықтың алдын-алу бойынша кеңес құрылып жылдық жұмыс жоспары бекітілді.

Мақсаты: -оқушылар үшін жағымды ахуал орнату;

-оқушыларға бос уақытын тиімді пайдалана білуге,қызғылықты әрі

мазмұнды етіп ұйымдастыру;

-түрлі үйірме,секция жұмыстарын жандандыру.

Мектебімізде «Сенім жәшігі» жұмыс жасайды, « Егер саған қиын болса сенім телефонына хабарлас» тақырыбымен дәлізге стенд ілінді.

Мектепте библиографиялық құқық бұрышы ұйымдастырылған. Онда ғылыми-әдістемелік педагогикалық журналдар, кітапшалар, түрлі құқықбұзушылықтың алдын-алу бағытындағы материалдар жинақталып жыл бойы ұстаздар мен оқушылар қолданады.

Қыркүйек айында әлеуметтік педагогтың ұйымдастыруымен «Сіздің балаңыз қандай?» атты тақырыпта ойтолғау өткізілді.

Мектеп психологі оқушылардың танымдық қабілеттерін анықтау,зейінді,ақыл-ойды,есте сақтау қабілеттерін анықтау мақсатында түрлі тренинг,сауалнамалар және түсіндіру жұмыстарын жүргізді.

Қазан айында «Мен құқығымды суреттеймін»атты 2-4,5-7 класс оқушылары арасында сурет конкурсы өтіп ең жақсы деп танылған оқушылардың жұмыстары марапатталды.

Қараша айында «Зорлық зомбылықсыз балалық шақ»атты акция өткізілді.Мектепте 20-25 қараша аралығында «Зорлық зомбылықсыз балалық шақ» атты акцияның жоспары құрылып,бекітіліп өтті. Онда төмендегідей іс-шаралар өтілді. «Мен құқығымды суреттеймін»тақырыбында 2-7класс аралығында сурет көрмесі ұйымдастырылды.

Көрмеге 30 оқушы қатысып. Жұмыстары өте жақсы деген оқушылар марапатталды. «Балалық балдәурен» тақырыбында Эссе жазуға 7-8 класс оқушыларынан 15оқушы қатысты.Эссе жазуда оқушылар балалық шақтың қызықты сәттерін жүйелі түрде әсерлі оймен аша білген.2-4 класс оқушылары арасында «Сырлы әлемге саяхат» атты интеллектуалды сайыс өтті.Оқушылар «Графика», «Кескіндеме» «Аппликация»тобы болып сайысқа түсті.

5-7 кластар арасында «Біз бақытты баламыз» атты спорттық марафон өткізілді.Акция барысында өз өнерлерімен ерекше көзге түскен оқушылар марапатталды.

8-9 класс оқушылары арасында құқық пәні мұғалімі З.Далеуованың басшылығымен «Есірткі және заң»атты дебат өтті.Кітапханашы Б.Аязбаева «Құқық әлемінде» тақырыбында сұрақ-жауап конкурсын өткізді. ТІЖО Құқықбұзушылықтың алдын-алу туралы жұмыстыр барысы жөнінде пед. кеңесте баяндама жасады. «Өз құқығынды білесің бе» атты сауалнама алынды.

13-21 қаңтарда «Түнгі көшедегі балалар»атты кең ауқымды рейдтер ұйымдастырылды. Рейд бойынша көшеге шығатын балаларды анықтау және тиым салу міндеттелді. Нәтижесінде беймезгіл көшеде жүретін оқушылар жоқ екені анықталды.

19-24 ақпан «Жасөспірім-Заң-Қауіпсіздік», 15-25 наурызда «Жасөспірім» атты акция бойынша «Жасөспірім және қылмыс», «Қылмыс пен жаза» және «Қылмыстан бойыңды сақ ұста» тақырыптарында учаскелік полиция қызметкері лекция оқып оқушылармен кездесті.

Мектепте «Тәрбиесіз берілген білім адамзаттың қас жауы» тақырыбында стенд ілінді.

Оқушылардың сабақтан үйге дейін өмір қауіпсіздігін қамтамасыз ету мақсатында оқу жылының басында ата-аналардан қолхат алынды. . Сонымен қатар «Құқық бұзушылықтың алдын – алу жолдары», «Зиянды заттардың денсаулыққа әсері» және «Зорлық – зомбылыққа жол жоқ!» атты тақырыптарда дөңгелек үстелдер өткізілді. Жыл бойы кездесулер жоспарлы түрде өткізілді. Ауылдық мейірбике Г.Айтмаганбетовамен «Зиянды заттардың адам өміріне қауіптілігі» тақырыбында кездесу ұйымдастырылып, сұрақ – жауап әдісі арқылы талқыланды. Келесі кездесу ауылдың инспекторы Н.Нағыметовпен «Тәртіп бар жерде – тәрбие бар» атты тақырыбында жоғары класс оқушыларымен ой-бөліс ұйымдастырылды. Сонымен бірге мектептің тәрбие ісі жөніндегі орынбасары, мектеп психологі және әлеуметтік педагогпен кездесу ұйымдастырылып, оқушылармен еркін әңгіме – сұхбат жүргізілді. Құқықбұзушылық жағдайлар кездескен жоқ.Есепте тұрған оқушылар жоқ

Мектеп директорының тәрбие ісі жөніндегі орынбасары: А.К.Калиева